**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „dėl klaipėdos miesto savivaldybės tarybos 2012 m. lapkričio 29 d. sprendimo nr. T2-281 „dėl maitinimo organizavimo klaipėdos miesto savivaldybės bendrojo ugdymo mokyklose ir ikimokyklinio ugdymo įstaigose tvarkos aprašo patvirtinimo“ pakeitimo“**

**PROJEKTO**

**1. Sprendimo projekto esmė, tikslai ir uždaviniai.**

Šiuo Savivaldybės tarybos sprendimo projektu siekiama patikslinti Maitinimo organizavimo Klaipėdos miesto savivaldybės bendrojo ugdymo mokyklose ir ikimokyklinio ugdymo įstaigose tvarkos aprašą, patvirtintą Klaipėdos miesto savivaldybės tarybos 2012 m. lapkričio 29 d. sprendimu Nr.T2-281.

Tikslas – patikslinti ir papildyti Maitinimo organizavimo Klaipėdos miesto savivaldybės bendrojo ugdymo mokyklose ir ikimokyklinio ugdymo įstaigose tvarkos aprašo (toliau – Aprašas) nuostatas.

Uždavinys – pakeisti atskirus Aprašo punktus, kurie nebeatitinka galiojančių teisės aktų, arba situacijos ir papildyti aprašą nuostatomis, susijusiomis su savivaldybės turto naudojimo klausimais, kai maitinimo organizatorius yra ne savivaldybės biudžetinė įstaiga.

**2. Projekto rengimo priežastys ir kuo remiantis parengtas sprendimo projektas.**

Sprendimo projektas parengtas atsižvelgus į darbo grupės, kuri buvo sudaryta Klaipėdos miesto savivaldybės administracijos direktoriaus 2015 m. birželio 1 d. įsakymu Nr. AD1-1640 „Dėl darbo grupės sudarymo“, išvadas ir Klaipėdos miesto savivaldybės kontrolės ir audito tarnybos pateiktas teisėtumo (atitikties) audito „Dėl Klaipėdos miesto savivaldybės turto suteikimo naudotis maitinimo organizatoriui, parinktam viešųjų pirkimų būdu, teisėtumo įvertinimo“ ataskaitos rekomendacijas.

Klaipėdos miesto savivaldybės bendrojo ugdymo mokyklos ir ikimokyklinės įstaigos maitinimo organizatoriui turėtų Savivaldybės turtą išnuomoti ne konkurso būdu. Ankstesniuose savivaldybės tarybos sprendimuose, tokie atvejai nebuvo numatyti.

**3. Kokių rezultatų laukiama.**

Papildžius Aprašą, bus sudarytos sąlygos tinkamai organizuoti maitinimo paslaugą švietimo įstaigose.

**4. Sprendimo projekto rengimo metu gauti specialistų vertinimai.**

Rengiant sprendimo projektą atsižvelgta į darbo grupės pateiktas išvadas dėl maitinimo organizavimo švietimo įstaigose ir į minėtą Klaipėdos miesto savivaldybės kontrolės ir audito tarnybos ataskaitą .

**5. Išlaidų sąmatos, skaičiavimai, reikalingi pagrindimai ir paaiškinimai.**

Nereikia.

**6. Lėšų poreikis sprendimo įgyvendinimui.**

Papildomų lėšų nereikia.

**7. Galimos teigiamos ar neigiamos sprendimo priėmimo pasekmės.**

Teigiamos pasekmės – patikslintas ir papildytas Aprašas atitiks teisės aktų nuostatas.

Neigiamų sprendimo priėmimo pasekmių nėra.

**PRIDEDAMA:**

1. Teisės aktų, nurodytų sprendimo projekto įžangoje, išrašas, 1 lapas;

2. Klaipėdos miesto savivaldybės tarybos 2012 m. lapkričio 29 d. sprendimo Nr. Nr.T2-281 „Dėl maitinimo organizavimo Klaipėdos miesto savivaldybės bendrojo ugdymo mokyklose ir ikimokyklinio ugdymo įstaigose tvarkos aprašo patvirtinimo“ lyginamasis variantas, 4 lapai.

Švietimo skyriaus vedėja Laima Prižgintienė